**Lövői Közös Önkormányzati Hivatal 2018. I.félévi tájékoztatója**

Lövői Közös Önkormányzati Hivatal a 368/2011.(XII.31.) Kormányrendelet szerint önállóan működő és gazdálkodó költségvetési szerv 2013. január 1-től végzi tevékenységét a körjegyzőség jogutódjaként.

Az ellátandó közszolgáltatási feladatok körét elsősorban a helyi önkormányzatokról szóló törvényben szabályozottak határozzák meg. A hivatal gazdálkodásával kapcsolatos szabályokat a mindenkori hatályos szabályzatok, utasítások tartalmazzák.

2013-tól a normatív állami hozzájárulások jogcímei és fajlagos összegei helyett a költségvetési törvény által meghatározott hivatali létszámot finanszírozzák. A közös hivatalok működéséhez szükséges támogatás 2018.évben is a székhely szerinti önkormányzatának támogatásai között kerül kimutatásra.

Gazdálkodásunk elszámolása során az alábbi COFOG-ot ( kormányzati funkció ) használjuk:

011130 Önkormányzatok és önkormányzati hivatalok jogalkotó és általános igazgatási tevékenysége

011220 Adó-, vám- és jövedéki igazgatás

013210 Átfogó tervezési és statisztikai szolgáltatások

018030 Támogatási célú finanszírozási műveletek

016010 Országgyűlési, önkormányzati és európai parlamenti képviselőválasztásokhoz kapcsolódó tevékenységek

016020 Országos és helyi népszavazással kapcsolatos tevékenységek

A 2018. évi költségvetési törvény a Lövői Közös Önkormányzati Hivatal esetében a létszám adatot 6,87 főben határozta meg, a hivatal a feladatokat 6 fő teljes munkaidőben foglalkoztatott köztisztviselővel látja el. A hivatal a létszám és személyi juttatások előirányzatával a létszám és illetmény előirányzat keretei között önállóan gazdálkodik. A közös hivatal alapvető feladata az államigazgatási ügyek ellátása, az államigazgatási ügyek döntésre való szakszerű előkészítésével, végrehajtásával kapcsolatos feladatok, az önkormányzati ügyek törvényes ellátása.

Az önkormányzati hivatal dolgozói heti 40 órás munkarendben dolgoznak. A jegyző valamint két ügyintéző a társközségekben a hét meghatározott napjain ügyfélfogadást tartanak, ami bevált módszer, a lakosság körében elfogadott.

2018. I. félévében személyi változás történt a KÖH vonatkozásában. Az igazgatási területről 1 fő távozott a hivatalból ezért új köztisztviselő kinevezésére került sor.

* **2 -**

A továbbképzési programokon rendszeresen, ütemterv szerint részt veszünk. A közigazgatással kapcsolatos kötelező továbbképzések térítés kötelesek, melyek meglehetősen drágák és a közszolgálati egyetem keretein belül működnek. Az Államkincstár keretein belül szervezett előadásokat is rendszeresen látogatjuk. A mérlegképes könyvelők kötelező továbbképzését a Nemzetgazdasági Minisztérium szigorúan ellenőrzi. Ezek a továbbképzések térítés kötelesek.

A Lövői Közös Önkormányzati Hivatal2018. évi költségvetésének összegei:

 Eredeti előirányzat Módosított előirányzat Teljesítés

Bevételi főösszeg 37.815.000 Ft 39.146.655 Ft 22.503.681 Ft

Kiadási főösszeg 37.815.000 Ft 39.146.655 Ft 18.204.282 Ft

A módosítás a költségvetés által finanszírozott országgyűlési képviselőválasztással kapcsolatos kiadások fedezetét (1.331.655,-Ft)tartalmazza.

A köztisztviselői besorolásoknál azonos az illetménykiegészítés mértéke, valamint az eltérítés százaléka is. A teljesítményértékeléstől függő mérlegelési jogkör lehetőségével nem éltünk a besorolásoknál. Az I. félévben 1 fő részére került kifizetésre jubileumi jutalom. 1 fő tartós távolléte miatt helyettesítési díj kerül számfejtésre az őt helyettesítők részére.

A költségvetésben meghatározottak szerint a cafetériarendszer lehetőségével folyamatosan élünk, az év elején a köztisztviselők által leadott nyilatkozatok alapján folyamatosan bocsátjuk rendelkezésükre az alábbi juttatásokat:

-béren kívüli pénzösszeg juttatása (évi 100.000,-)

-OTP SZÉP-kártya.

Személyi juttatásaink 48,42 % -ra, a szociális hozzájárulási adó az éveshez viszonyítva 44,88 %-ra teljesültek, a %-os egészségügyi hozzájárulás és acafetéria után fizetendő eho befizetés egy része a II. félévre húzódik át.

Kiadásaink összességében 46,50 %-ra teljesültek a félév folyamán.

Kiemelt előirányzataink az alábbiak szerint alakultak:

- személyi juttatások 48,42 %

- munkaadót terhelő járulékok 44,88 %

- dologi kiadások 38,60 %

- egyéb működési célú kiadások (tartalék felhasználás) 0 %.

Dologi kiadásaink vonatkozásában ügyelünk a gazdaságosságra, körültekintően végezzük az irodaszerek, minden irodai célt szolgáló készlet, egyéb információhordozók beszerzéseit, előfizetési kiadásait, a sokszorosítási feladatokkal összefüggő anyagok beszerzéseivel kapcsolatos kiadásokat.

* **3 -**

Számítástechnikával kapcsolatos problémáink megoldásában külső segítség áll rendelkezésünkre.

A postai szolgáltatásokra fordított összegek jelentős részét képezik üzemeltetési költségeinknek a papíralapon történő jelentések továbbítása miatt.

2018. I. félévében csak a szokásos folyamatos anyag beszerzésekre és szolgáltatásokra történtek kifizetések.

Beruházásra nem került sor az első félév folyamán.

A közös hivatal pénzellátása folyamatos, kötelezettségeink határidőre történő kiegyenlítéséről folyamatosan gondoskodunk.

A hivatali szakszerű ügyintézéshez optimális feltételek úgy személyi mint tárgyi vonatkozásban megfelelőek.

A féléves gazdálkodásról készített számszaki beszámolót az 1, 2, 3. számú melléklet alapján terjesztem elő.

Ennyiben kívántam féléves gazdálkodásunk ismertetését megtenni.

Lövő, 2018. szeptember 06.

 Lukács Antalné

 jegyző